ປ. ມຽນມາ ປະຕິເສດວ່າ ບໍ່ໄດ້ເກີດ ຄວາມວຸ້ນວາຍ ດ້ານ ຊົນເຜົ່າ 
ປະທານາທິບໍດີມຽນມາ ທ່ານ Thien Sein ປະຕິເສດວ່າ ບໍ່ໄດ້ເກີດຄວາມວຸ້ນວາຍ ທີ່ພົວພັນ ກັບຊາວມຸສລິມ ໂຣຮິງຢາ ທີ່ເປັນຊົນກຸ່ມນ້ອຍ.
ຢູ່ໃນການສຳພາດພິເສດ ກັບວີໂອເອ ພະແນກພາສາມຽນມາ ປະທານາທິບໍດີ Thien Sein ໄດ້ປະຕິເສດຢ່າງແຮງ ກ່ຽວກັບ ການປະຫັດປະຫານທີ່ພົວພັນກັບປະຊາຄົມຊາວມຸສລິມໂຣຮິງ ຢາ ຊຶ່ງເປັນຊົນກຸ່ມນ້ອຍໃນມຽນມານັ້ນ ທ່ານ Thien Sein ໄດ້ກ່າວຕໍ່ ຫົວໜ້າພະແນກພາສາມຽນມາ ຂອງວີໂອເອ ທ່ານ Than Lwin Htun ໃນວັນພະຫັດທີ່ຜ່ານ ມາ ຢູ່ທຳນຽບປະທານາທິບໍດີ ໃນນະຄອນຫລວງ Naypyitaw ວ່າ “ຄວາມເປັນຫ່ວງຂອງນາໆຊາດກ່ຽວກັບເລື້ອງນີ້ແມ່ນເກີນ ຂອບເຂດໂພດ” ທ່ານກ່າວວ່າ ມັນພຽງແຕ່ເປັນ “ເລື້ອງຂອງສື່ມວນຊົນ ທີ່ວ່າຜູ້ຄົນພາກັນຫລົບໜີຈາກການທໍລະມານ ” ການໃຫ້ຄວາມເຫັນຂອງປະທານາທິບໍດີ ແມ່ນກົງກັນຂ້າມກັບ ລາຍງານຂອງ ສະຫະປະ ຊາຊາດ ທີ່ກ່າວວ່າ ມີຊາວໂຣຮິງຢາເກືອບ 140,000 ຄົນຍັງບໍ່ມີບ່ອນອາໄສຢູ່ ໃນສູນກັກ ຂັງຕ່າງໆ ຫລັງຈາກໄດ້ເກີດການປະທະກັນຢ່າງຮ້າຍແຮງ ກັບຊາວພຸດ ໃນເຂດທ້ອງຖິ່ນ ເມື່ອປີ 2012 ຫລາຍກວ່າ 100,000 ຄົນໄດ້ຫລົບໜີຈາກມຽນມາໂດຍທາງເຮືອໄປສູ່ມາ ເລເຊຍ ແລະໄທ ບັນດາກຸ່ມສິດທິມະນຸດ ກ່າວວ່າ ສະມາຊິກສ່ວນໃຫຍ່ຂອງຊົນກຸ່ມນ້ອຍ ແມ່ນ ໄດ້ຖືກຈຳ ກັດຮັດແຄບຢ່າງເຄັ່ງຂັດ ໃນທຸກໆດ້ານຂອງຊີວິດ ຮວມທັງການສຶກສາ ແລະການແຕ່ງ ງານນຳດ້ວຍ ບັນຫາການເມືອງຢູ່ໃນມຽນມາ ກໍເປັນເລື່ອງນອງນັນຄືກັນກັບການຂັດແຍ້ງຂອງ ພວກ ຊົນເຜົ່າຕ່າງໆ ທີ່ຍັງດຳເນີນໄປ ໃນປະເທດທີ່ຍັງບອບບາງຢູ່ ບັນດາຜູ້ຕິຕຽນລັດຖະບານກ່າວວ່າ ມັນພວມຖອຍກັບຄືນມາຢູ່ໃນສະໄໝ ການປົກຄອງ ຂອງພວກທະຫານ ທີ່ຍັງມີການຈຳກັດຮັດແຄບ ຫລັງຈາກເລີ້ມປະຕິຮູບທີ່ຍັງບໍ່ທັນແໜ້ນ ໜາ ຜູ້ນຳຝ່າຍຄ້ານ ທ່ານນາງ Aung San Suu Kyi ພັກສັນນິບາດແຫ່ງຊາດເພື່ອປະ ຊາທິປະໄຕຫຼື NLD ຕ້ອງການຢາກປ່ຽນລັດຖະທໍາ ມະນູນ ທີ່ຫ້າມບໍ່ໃຫ້ບຸກຄົນໃດກໍຕາມ ເປັນປະທານາທິບໍດີ ທີ່ມີສາມີ ຫລືລູກເຕົ້າເປັນສັນຊາດຕ່າງດ້າວ ມື້ລາງສາມີຂອງ ທ່ານນາງ Aung Sa Suu Kyi ແມ່ນສັນຊາດອັງກິດ ພ້ອມດ້ວຍລູກຊາຍສອງຄົນ